Държавен вестник, бр. 111, 2025 г., стр. 25

БРОЙ  111	
Д Ъ Р Ж А В Е Н  В Е С Т Н И К 	
СТР.  25   
3.6.1.4.7. придобиване и усъвършенстване на 
умения за оценителни процедури – първично 
интервю, преглед при постъпване на пациента 
(видими наранявания, наличие на паразити, 
хигиенно състояние, лични вещи), преглед 
за проследяване, оценка на поведение; диаг­
ностични процедури – сестрински диагнози, 
формулировка по случай, индивидуален план 
за психиатрични грижи; интервенционни 
процедури – кризисна интервенция, обучение 
в структуриране и изпълнение на ежедневни 
дейности, посредничество при конфликт, 
водене на случай; организационни процеду­
ри – терапевтична среда, гарантираща правата 
на пациентите; режим, прием на лекарствени 
продукти, задължителни процедури при прие­
мане и изписване на пациент;
3.6.1.4.8. придобиване и усъвършенстване 
на умения за терапевтична комуникация, 
разпознаване и преодоляване на съпротиви, 
оценка на риск за суицид и агресия, оценка 
за рецидив и странични ефекти на лече­
нието, оценка за спешност на насочване, 
посредничество при конфликти, провеждане 
на индивидуална, семейна и групова сесия, 
терапевтично приложение на невролептици, 
антидепресанти, тимостабилизатори, транк­
вилизатори, електроконвулсивна терапия. 
3.6.2. Постоянното повишаване на квали­
фикацията на медицинските сестри изисква 
участие в специализирани сестрински форуми 
в областта на новостите в психофармаколо­
гията и немедикаментозните лечебни методи 
в психиатрията.
3.6.3. Медицинските сестри изпълняват 
своите задължения съгласно писмени работни 
стандартни протоколи за всички сестрински 
дейности в отделението/клиниката.
3.6.4. Медицинските сестри извършват след­
ните специфични дейности в психиатричното 
отделение/клиника:
3.6.4.1. 24-часово наблюдение на психично 
болен със суициден риск и риск от агресия;
3.6.4.2. контрол на приема на лекарства, 
особено при пациенти с негативизъм към 
лечението;
3.6.4.3. наблюдение и обслужване на паци­
енти с активен негативизъм и отказ от прием 
на храна и течности;
3.6.4.4. интензивни сестрински грижи при 
пациенти с делир, кататонен ступор и феб­
рилни състояния с количествени промени в 
съзнанието;
3.6.4.5. наблюдение и обслужване на паци­
ент, който се подготвя или е след ЕКТ;
3.6.4.6. овладяване на психомоторна въз­
буда, техники за имобилизация, наблюдение 
и обслужване на имобилизиран пациент при 
строго съблюдаване на протокола за назна­
чената от лекар процедура.
Раздел II
Изисквания за осъществяване на дейността 
по медицинската специалност „Психиатрия“
1. Психиатрична грижа в лечебни заведе­
ния за извънболнична медицинска помощ. 
Обслужването при извънболнични условия се 
осъществява със или без диспансеризиране.
2. Извънболничната психиатрична грижа 
за пациента се осъществява в амбулатория за 
първична медицинска помощ и амбулатория 
за специализирана медицинска помощ, цен­
тър за психично здраве, в които лекари със 
или без помощта на друг персонал диагнос­
тицират, лекуват и периодично наблюдават 
болни с психични разстройства при спазване 
на правилата на добрата лекарска практика, 
както и правата на пациентите.
2.1. Амбулатория за първична медицин­
ска помощ. Общопрактикуващият лекар 
извършва:
2.1.1. първична диагностика на психичните 
разстройства;
2.1.2. насочване на пациента към специа­
лист по психиатрия;
2.1.3. регистрира и насочва пациенти за 
психиатрично лечение по спешност;
2.1.4. провеждане на терапия, определена 
от специалиста психиатър.
2.2. Амбулатория за специализирана меди­
цинска помощ. Специалистът по психиатрия 
работи по следните направления:
2.2.1. диагностициране с клинично из­
следване и други видове оценка на случая, 
с формулировка по случая и индивидуален 
план за лечение и грижи;
2.2.2. лекуване на лицата с показания за 
психиатрично обслужване чрез осъществяване 
на следните дейности:
2.2.2.1. водене на случая и начало на те­
рапия;
2.2.2.2. противорецидивно и поддържащо 
лечение;
2.2.2.3. психосоциална рехабилитация;
2.2.2.4. експертна оценка;
2.2.2.5. насочване на пациенти за изслед­
вания, консултатции и при необходимост – за 
хоспитализация;
2.2.2.6. фармакотерапия в условия на 
спешност;
2.2.3. осъществяване на диагностика, ле­
чение и рехабилитация на болните с остри и 
хронични психични заболявания и такива с 
тежка психосоциална дисфункция;
2.2.4. провеждане на здравнопросветна 
дейност сред населението по въпросите на 
рисковите фактори и здравословния начин 
на живот и поведение, както и психогенна и 
психопрофилактична дейност;
2.2.5. програми, поддържащи трайна връзка 
с пациента, извън периода на активно болнично 
или извънболнично лечение (т.е. извън епизод 
на обслужване):